**PROJEKT ZALOGAJČEK 7** Osiguravanje školske prehrane za djecu u riziku od siromaštva (školska godina 2022.- 2023.)

Projektom Zalogajček 7 u osnovnim će se školama u Krapinsko-zagorskoj županiji u školskoj godini 2022./2023. osigurati obroci za djecu u riziku od siromaštva. Nositelj projekta je Krapinsko-zagorska županija kao osnivač škola, u suradnji s Gradom Krapinom i Općinom Stubičke Toplice, koje su osnivači škola na svom području. Prijavitelj i partneri zajedničkim pristupom definirali su kriterije po kojima se djeca uključuju u projekt, a projektom će se uključiti 994 učenika.

Krapinsko-zagorska županija prijavila je projekt „Zalogajček 7“ na Poziv na dostavu projektnih prijedloga Ministarstva rada, mirovinskoga sustava, obitelji i socijalne politike „Osiguravanje školske prehrane za djecu u riziku od siromaštva (školska godina 2022.- 2023.), u okviru Fonda europske pomoći za najpotrebitije (FEAD), Operativnog programa za hranu i/ili osnovnu materijalnu pomoć za razdoblje 2014.- 2020. Dana 20. lipnja 2022. godine Ministarstvo rada, mirovinskoga sustava, obitelji i socijalne politike, Upravljačko tijelo Operativnog programa za hranu i/ili osnovnu materijalnu pomoć za razdoblje 2014. – 2020., donijelo je Odluku o financiranju projekt „Zalogajček 7“ **maksimalnog iznosa prihvatljivih troškova iznosi 999.081,83 kuna** u okviru otvorenog trajnog Poziva na dostavu projektnih prijedloga „Osiguravanje školske prehrane za djecu u riziku od siromaštva (školska godina 2022.-2023.)“ koji se sufinancira sredstvima Fonda europske pomoći za najpotrebitije.

Krapinsko- zagorska županija je nositelj projekta, zajedno s 34 partnera: ukupno 31 osnovnih škola Krapinsko – zagorske županije te Centar za odgoj i obrazovanje Krapinske Toplice, kojima je većinom Županija osnivač, te Gradom Krapinom i Općinom Stubičke Toplice koji su osnivači osnovnih škola na svojem području. Definiran je kriterij po kojem se djeca uključuju u projekt: Djeca iz obitelji koje su korisnice prava na doplatak za djecu. Projektom je uključeno ukupno 994 učenika. Uvažavajući broj nastavnih dana u školskoj godini 2022./2023., u pojedinoj školi partneru, tijekom kojih se osigurava školski obrok, ukupno će se tijekom projekta osigurati 173 950 obroka. Sve škole iskazale su potrebu za osiguravanjem jednog obroka tijekom boravka u školi. Troškovi obroka izračunavaju se temeljem pojednostavljene mogućnosti financiranja, odnosno primjenom standardne veličine jediničnog troška izračunate primjenom metodologije odobrene od strane Upravljačkog tijela. Sukladno spomenutoj metodologiji utvrđena je cijena jednog školskog obroka po učeniku u iznosu od 5,47 kuna.

* NOSITELJ PROJEKTA: Krapinsko-zagorska županija
* UKUPNA VRIJEDNOST PROJEKTA: 999.081,83 kuna
* BESPOVRATNA SREDSTVA - FEAD: 999.081,83 kuna = maksimalni iznos potpore
* SREDSTVA PRIJAVITELJA: 0,00 kuna
* BROJ OSNOVNIH ŠKOLA I ŠKOLSKA GODINA: 31 osnovna škola u Krapinsko – zagorskoj županiji te Centar za odgoj i obrazovanje Krapinske Toplice, tijekom šk. god. 2022./2023.
* BROJ UČENIKA: 994
* BROJ OBROKA: 173 950
* RAZDOBLJE PROVEDBE PROJEKTA: 10 mjeseci, 09/2022 do 06/2023
* RAZDOBLJE PRIHVATLJIVOSTI TROŠKOVA: 09/2022 do 06/2023
* AKTIVNOSTI:
	+ Trošak kupnje hrane/ trošak školskog obroka
	+ Administrativni troškovi, troškovi prijevoza i skladištenje (ukupno prihvatljivo 5% od iznosa troškova iz točke 1. Trošak kupnje hrane/ Trošak školskog obroka)

Projekt se provodi u sklopu Operativnog programa za hranu i/ili osnovnu materijalnu pomoć za razdoblje 2014.- 2020., u okviru Fonda europske pomoći za najpotrebitije (FEAD).

**Partneri:**

1. Općina Stubičke Toplice
2. Grad Krapina
3. Osnovna škola Bedekovčina
4. Osnovna škola Belec
5. Osnovna škola Stjepana Radića, Brestovec Orehovički
6. Osnovna škola Vladimir Nazor Budinščina
7. Osnovna škola Đure Prejca Desinić
8. Osnovna škola Donja Stubica
9. Osnovna škola Đurmanec
10. Osnovna škola Matije Gupca, Gornja Stubica
11. Osnovna škola Gornje Jesenje
12. Osnovna škola Viktora Kovačića, Hum na Sutli
13. Osnovna škola Antuna Mihanovića, Klanjec
14. Osnovna škola Konjščina
15. Osnovna škola Pavla Štoosa, Kraljevec na Sutli
16. Osnovna škola Augusta Cesarca, Krapina
17. Osnovna škola Ljudevit Gaj, Krapina
18. Osnovna škola Krapinske Toplice
19. Osnovna škola Josipa Broza, Kumrovec
20. Osnovna škola Franje Horvata Kiša, Lobor
21. Osnovna škola Mače
22. Osnovna škola Marija Bistrica
23. Osnovna škola Ljudevit Gaj, Mihovljan
24. Osnovna škola Oroslavje
25. Osnovna škola Antuna Mihanovića Petrovsko
26. Osnovna škola Janka Leskovara, Pregrada
27. Osnovna škola Side Košutić Radoboj
28. Osnovna škola Vladimir Bosnar Stubičke Toplice
29. Osnovna škola Sveti Križ Začretje
30. Osnovna škola Veliko Trgovišće
31. Osnovna škola Ksavera Šandora Gjalskog, Zabok
32. Osnovna škola Ante Kovačića, Zlatar
33. Osnovna škola Zlatar Bistrica
34. Centar za odgoj i obrazovanje Krapinske Toplice

**Posredničko tijelo:**

Ministarstvo rada, mirovinskoga sustava, obitelji i socijalne politike
Uprava za programe i projekte
10000 Zagreb Telefaks: +385 1 555 7224
E-pošta:

**Korisnik projekta:**

Krapinsko-zagorska županija
Magistratska 1
49000 Krapina
Telefaks: +385 49 329 211
E-pošta: jasna.petek@kzz.hrWeb: http://www.kzz.hr
Projekt je financiran iz Fonda europske pomoći za najpotrebitije (FEAD)

